《清真观》
元代·郭翼

放生池上应五月，烂熳花开坐夜长。月出金盘擎露影，天高玉井散秋香。

云边小溆瀛洲近，镜里微波太液凉。准拟王乔借飞舄，仙游从此恣翱翔。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。